Žiogelgalviai

Žiogelgalviai (, 1936–1938 m. Schogelgalwen, nuo 1938 m. Kiefernhorst) – buvęs kaimas Rytų Prūsijoje, Pilkalnio apskrityje, dabartinės Kaliningrado srities rytinėje dalyje, 11 km į šiaurės rytus nuo Lazdynų, 5 km į pietus nuo Smalininkų, Lietuvos pasienyje, Trapėnų-Lubėnų girios rytiniame pakraštyje.

Istorija 

Įkurti XVII a. pab. išnykusio Szardellischken/Szarkelischken kaimo vietoje. 1785 m. buvo šatulinių kulmiškių dvaras, pasienio gyvenvietė su 1 ugniakuru (gyvenamuoju pastatu), 1823 m. – šatulinių kulmiškių dvaras su 13 gyventojų, 1854 m. – kaimas su 2 gyvenamaisiais pastatais ir 20 gyventojų.

1714–1723 m. priklausė Ragainės valsčiaus šaltyšiaus administruojamai Lazdynų seniūnijai, 1723–1818 m. – Įsruties apskrities Liepgalio domenų valsčiui, 1818–1945 m. – Pilkalnio apskričiai, buvo 1874 m. įsteigto Kionigsvaldo valsčiaus kaimas. Tikintieji priklausė Lazdynų evangelikų liuteronų parapijai. 1905 m. Žiogelgalviuose buvo 4 sodybos, 19 gyventojų, iš jų – 3 lietuviai.

Po Antrojo pasaulinio karo išnyko. Nuo 2008 m. buvusio kaimo teritorija priklauso Krasnoznamensko rajono Aleksejevkos kaimo gyvenvietei.

Gyventojai

Šaltiniai 

Pilkalnio apskrities gyvenvietės